ธนาคารกลางเกาหลีใต้คงดบ.ที่ 1.5% หวังประเมินผลมาตรการกระตุ้นเศรษฐกิจ
ธนาคารกลางเกาหลีใต้มีมติคงอัตราดอกเบี้ยที่ระดับต่ำสุดเป็นประวัติการณ์ที่ 1.5% ในการประชุมวันนี้ หลังจากที่ได้ปรับลดอัตราดอกเบี้ยลง 0.25% เมื่อเดือนที่แล้ว
9 ก.ค. 2558

ธนาคารกลางเกาหลีใต้มีมติคงอัตราดอกเบี้ยที่ระดับต่ำสุดเป็นประวัติการณ์ที่ 1.5% ในการประชุมวันนี้ หลังจากที่ได้ปรับลดอัตราดอกเบี้ยลง 0.25% เมื่อเดือนที่แล้ว เพื่อรับมือกับอุปสงค์ที่ซบเซา อันเนื่องมาจากการแพร่ระบาดของไวรัสโรคทางเดินหายใจสายพันธุ์ตะวันออกกลาง หรือเมอร์ส (MERS) ในเกาหลีใต้
นายลี จู-ยอล ผู้ว่าการธนาคารกลางเกาหลีใต้และคณะกรรมการกำหนดนโยบายการเงินทั้ง 6 รายของธนาคารกลาง ได้ตัดสินใจคงอัตราดอกเบี้ยที่ระดับ 1.5% เพื่อประเมินผลที่เกิดขึ้นจากการใช้มาตรการกระตุ้นทางการเงินและการคลัง
 
 
อินโฟเควสท์ แปลและเรียบเรียง